Odense Adresse-Contoirs Efterretninger, 1842-06-20
udlandet. Neppe har noget af den nyere Tids Fredsaar havt saa riig en Maaned paa Rædselsbegivenheder som 1842 kan opvise i 4 Uger: Branden i Hamborg (5 til 8 Mai) Ulykken paa Versailles=Jernbanen (8 Mai, hvorved over 100 Mennesker omkom, Jldebranden i Steyer i Østerrig, foruden alle de mindre Jldebrande i næsten alle Dele af Tydskland, flere lignende Jldsvaader i Danmark, Theatrets Sammenstyrtning i Schleiz i det lille Fyrstendomme i Reus=Schleiz - og nu berettes i de engelske Blade, at paa samme Dag som Branden rasede værst i Hamborg og det stolte Petritaarn styrtede sammen, har et frygteligt Jordskjælv ødelagt rimeligviis hele Nordkysten paa Hayti St. Doming) og i een Stad begravet 10,000 Mennesker. Efterretningerne lyde saaledes: Port-au-Prince den 11 Mai. Den 7de om Aftenen sporede vi her flere Jordstød, som rokkede hele Staden; om Middagen var et stort Meteor draget over Himlen. Heden var frygtelig og tykke Skyer hang ned over Bjergene: Søfolkene i Havnen mærkede Rystelsen førend Husene vaklede. Det andet Stød var det heftigste og varede i to Minutter, i den største Skræk forlod Enhver sin Bolig og ilede ud paa Gaderne. Der gives neppe et Huus, der ikke har liidt Skade. Senatshusets Facade paa hvilken Republikkens Vaaben, omskygget af Fribedstræet, var indgravet, styrtede ned. Natten til Søndag mærkedes atter to Stød, men om Søndagen kom der eet, hvorved Messen i Kirken blev afbrudt, saa at Præsterne flygtede og mange Fruentimmer faldt i Afmagt. Om Onsdagen sporedes atter et Stød og fra Søndag til Onsdag var det som om Jordbunden bragede under vore Fødder. Den 11de, erfoer vi Ulykken, der i Slutningen af forrige Uge er overgaaet Staden Cap Haytien, en Stad med 15,000 Jndbyggere. Hiin Stad er nemlig om Natten til den 7 ds. bleven aldeles ødelagt og 1/2 Dele af Jndbyggerne ere omkomne. De Familier, hvem det lykkedes at frelse sig, have søgt Tilflugt i La Fossette, hvor de befinde sig uden Huusly Levnetsmidler og Klæder. Præsidenten (Boyer) har befalet alle Hospitalslæger i Port. an-Prince ufortøvet at begive sig til La Fossette. Blandt de andre Stæder har især Gonaives liidt, den er den 7de blevet næsten heelt ødelagt, og tillige samtidig hjemsøgt af en Jldebrand, der udbrød i et Apothek og ikke kunde slukkes formedelst den totale Vandmangel. Her (i Gonaives) fornyedes Stødene den 8de og hele Befolkningen tilbragte Natten paa Gaderne, hvor der laae henkastet store Masser af Varer, et let Bytte for Tyvene. Kirken, Fangehuset, Arsenalet, Nationalpalladset, Skatkamret, Commandanturet ligge i Ruiner. Jlden slukkedes ved den 8de om Morgenen, men nye Jordstød indtraf og Man frygtede for, at ogsaa de øvrige faa Huse vilde styrte sammen. Hovedstødet varede fem Minutter. Tabet af Menneskeliv kan endnu ikke bestemmes. Alle Fanger, som ikke ere begravne under Ruinerne, ere undkomne. J en anden Stad St. Mare er, saavelsom i de omliggende Plantager, ligeledes anrettet megen Skade. Stæderne St. Nicolas og Port Pair skildres ligeledes som sammenstyrtede. (En senere Efterretning fra PortrauPrince melder, at der den 9de er udbrudt i CapHaytien en Jldebrand, som angreb Krudtmagazinet og for Størstedelen ødelagde de endnu skaanede Bygninger.) - Ogsaa paa Øerne Porto ricco og Guayanilla sporedes Jordskjælvet den 7de J Mayaque; (paa førstnævnte Øe) gik Jordbunden i 2 Minutter ligesom Havets Bølger, saa at Jndbyggerne flygtede til Strandbredden.